***Pripravenosť na školu***

Rodina je prvým prostredím v ktorom dieťa žije, nadobúda pocit istoty, lásku. V rodine dostáva dostatok podnetov na rozvoj, ale v MŠ sa vytvárajú podmienky pre spoločenské činnosti, ktoré deti uspokojujú a poskytujú im nové sociálne a iné podnety. Materské školy sú kvalifikovaným doplnkom rodinnej výchovy. Život v detskom kolektíve je dobrým predpokladom na telesný a duševný rozvoj dieťaťa a samotnú pripravenosť na vstup do ZŠ.

Prvý ročník ZŠ predpokladá istú vývinovú úroveň u každého školáka. Na túto predpokladanú úroveň nadväzuje vyučovanie. Ak je rozpor medzi požiadavkami, ktoré na dieťa kladie škola a jeho vývinovou úrovňou, dochádza k ťažkostiam v jeho vzdelávaní. Dieťa nestačí nasadenému tempu, stráca záujem o učenie, zlyháva a často odmieta chodiť do školy. Včasná diagnostika a spolupráca rodiny a MŠ pomáha vyhnúť sa podobným problémom.

Na posudzovanie úrovne vývinu dieťaťa pri vstupe do školy sa používajú testy školskej zrelosti. Test pozostáva s kresbovej časti, oblasti myslenia, vnímania, pamäti, grafomotoriky.

Dôležité podmienky ,ktoré je potrebné spĺňať:

* porozumenie vyučovaciemu jazyku/ rozumie inštrukciám učiteľa, tvorí obsahovo zmysluplné súvislé vety/,
* dostatočná slovná zásoba/ vie vyjadriť svoj postoj, vedomosti.../,
* sluchová diferenciácia/ slabikovať/,
* zraková diferenciácia predlohy/ rozlíšenie, odlíšenie prvkov, predmetov.../
* práca s knihou/ poznávanie listov, stránok, odlíšenie písaného textu od obrázkového.../,
* orientácia v priestore/ hore, dole, vpravo, vľavo, predo mnou.../,
* orientácia v čase/tni v týždni, aký je dnes deň, čo bolo včera..../,
* ovládanie číselného radu do desať,
* pochopenie pojmu čísla/ ukázať konkrétny počet.../,
* odlišovať pojmy veľa, málo, veľký, malý, ľahký, ťažký. Vysoký, nízky,
* poznanie a pomenovanie základných farieb,
* správne držanie ceruzky/ nie kŕčovite/ s primeraným tlakom na papier pri písaní, kreslení,
* plynulosť ťahov ceruzkou,
* schopnosť nakresliť geometrické tvary,
* schopnosť udržiavať čistotu na predlohe/ neškrtať, negumovať, neopravovať, netrhať.../,

Test školskej zrelosti využívame ako súčasť diagnostikovania detí , čo využívame pri individuálnej práci.